《洨河石桥》
宋代·洪皓

洨河建石桥，可但驴马渡。
长耳留蹄涔，嗟我来何暮。
四隅柱干霄，停参俯一顾。
上镂过客名，旁镌海怪怖。
开元双折拄，隶画尚坚固。
神物久护持，赵人速惊嫭。
泉南尖伯仲，松江说无处。
引领渺烟波，恨不奋飞去。

作者简介：洪皓（1088～1155），字光弼，徽宗政和五年（1115）进士。历台州宁海主簿，秀州录事参军。宋代词人。